《别后再赠德涵》
明代·王廷相

浮岚冒晴巘，惊风振华林。枉节回峻坂，高舆出遥岑。

层丘既窈窕，郁木亦萧森。君子荐芳酌，昭言开素襟。

忧时富危论，探道生遐心。悲帝苍梧遥，吊屈湘水深。

嗟余秉幽尚，及兹成滞淫。徒拟孙公啸，犹带钟生音。

事变靡常涂，达机古所钦。陶令耻折腰，三叹归来吟。

栖栖兹倦游，邈矣行抽簪。

作者简介：王廷相（1474-1544），字子衡，号浚川，世称浚川先生，河南仪封（今兰考）人，祖籍潞州。明代著名文学家、思想家、哲学家。王廷相幼年聪慧奇敏，好为文赋诗，且留心经史。《明史》称他“博学强记，精通经术、星历、舆图、乐律，河图洛书，周邵程张之书，皆有论驳” 。明孝宗时，与李梦阳、何景明等人，提倡古文，反对台阁体，时称“七子”（“前七子”）。 官至南京兵部尚书、都察院左都御史。谥“肃敏”。